Lav et referat af nedenstående tekst:

Tekst:
Vi får flere og flere biler. Især dieselbiler. Og de udleder kvælstofdioxid - med det kemiske navn NO2. - Kvælstofdioxid er en giftig luftart, der kan give eller forværre luftvejssygdomme, siger miljøsagsbehandler i aalborg Kommune, Jes Rose Nielsen. Lastbiler, busser og benzinbiler kan monteres med et filter. Men det gælder ikke personbiler med dieselmotor. Og der er derfor, forureningen nu har passeret grænseværdien - både på Vesterbro i Aalborg og på Vestergade og Vesterbrogade i Nørresundby. Og flere gader er tæt på. Og beboerne vil gerne have gjort noget. - Det er træls, at det bare er forurenet luft, der kommer ind i lejligheden, når man lufter ud, siger Dennis Hansen, Vesterbro 80, Aalborg. - Hvis det påvirker mig fysisk, så vil jeg overveje at flytte, siger en anden beboer, Kenneth Bo Pedersen, Vesterbro 78a, Aalborg. Problemet er dog svært at løse. - Der er to hovedløsning - enten at kræve kvælstofkatalysator på alle dieselbiler i Alborg. Men det må kommunen ikke. Eller også kan man begrænse trafikken, siger Jess Rose Nielsen. Men man kan måske mindske forureningen med kvælstofdioxid en smule ved at køre mindre i tomgang. - Hver gang en bil holder i tomgang ved et lyskryds, udleder den jo forurening. Så måske vi skal satse på at ændre lysreguleringerne, så bilerne kommer hurtigt igennem, siger Vibeke Gamst, konservativt medlem af Teknik- og Miljøudvalget i Aalborg Kommune. Foreløbig må folk med astma og bronkitis tage deres egne forholdsregler. - Man kan undgå at færdes ude i myldretrafikken og holde vinduerne lukkede, når forureningen er værst, anbefaler Jess Rose Nielsen.

Referat:
Luftforureningen i Aalborg vokser og vokser. Og på tre centrale gader overstiger forureningen nu EUs grænseværdier.

Det viser helt nye tal fra Danmarks Miljøundersøgelser.